ມີການຍິງກັນຕື່ມ ຢູ່ຕາມຊາຍ​ແດນ ຣວັນ​ດາ ​ແລະ ຄອງ​ໂກ (ວີດີໂອ/ສະ​ໄລ​ດ໌)
ມີການຍິງກັນຕື່ມ ຢູ່ຕາມ​ຊາຍ​ແດນ ຣວັນ​ດາ ​ແລະຄອງ​ໂກ ເປັນ​ມື້​ທີ 2 ​ໃນ​ວັນ​ພະຫັດ​ມື້​ນີ້ ນຶ່ງ​ມື້ ຫຼັງ​ຈາກ​ໄດ້ມີ ການປະທະກັນ ທີ່​ເຮັດ​ໃຫ້​ທະຫານ 5 ຄົນ​ ເສຍ​ຊີວິດ.
ສຽງປືນດັງຂຶ້ນ ຢູ່ຕາມຊາຍແດນລະຫວ່າງຣວັນດາ ແລະສາທາ ລະນະລັດ ປະຊາທິປະໄຕຄອງໂກ ຫລື DRC ເປັນມື້ທີ 2 ໃນວັນ ພະຫັດມື້ນີ້ ນຶ່ງມື້ຫຼັງຈາກໄດ້ມີການປະທະກັນ ທີ່ເຮັດໃຫ້ທະຫານ 5 ຄົນເສຍຊີວິດ ເຈົ້າໜ້າທີ່ຂອງຄອງໂກ ແລະພວກທີ່ເຫັນເຫດການກ່າວວ່າ ທະຫານຣວັນດາ ໄດ້ຍິງປືນຂ້າມຊາຍແດນ ໃນວັນພະຫັດມື້ນີ້ ຍັງບໍ່ທັນມີຄວາມເຫັນຫຍັງເທື່ອ ຈາກທາງທາງການຣວັນດາ ໃນວັນພຸດວານນີ້ ທະຫານຄອງໂກ 5 ຄົນ ໄດ້ຖືກສັງຫານ ໃນຂະນະທີ່ຍິງປະທະກັນ ຂ້າມຊາຍແດນ ເຈົ້າໜ້າທີ່ຂອງທັງສອງປະເທດ ຕ່າງກໍໄດ້ຖິ້ມໂທດໃສ່ກັນແລະກັນວ່າ ອີກຝ່າຍນຶ່ງ ເປັນຜູ້ຮັບຜິດຊອບໃນເຫດການນີ້ ສາທາລະນະລັດປະຊາທິປະໄຕຄອງໂກ ກ່າວວ່າ ກອງກຳລັງຂອງຣວັນດາໄດ້ຂ້າມເຂົ້າ ໄປໃນແຂວງ Kivu ເໜືອ ພ້ອມທັງລັກພາຕົວ ແລະສັງຫານທະຫານຄອງໂກນຳດ້ວຍ ລັດຖະມົນຕິກະຊວງຖະແຫຼງຂ່າວຂອງສາທາລະນະລັດປະຊາທິປະໄຕຄອງໂກ ທ່ານ Lambert Mende ໄດ້ບອກກັບ VOA ພະແນກພາສາອັງກິດສູ່ອາຟຣິກາວ່າ ກອງກຳລັງຣວັນດາ ແມ່ນໄດ້ຕັ້ງໃຈບ່ອນທຳລາຍຕໍ່ການດຳເນີນຄວາມພະຍາຍາມຂອງສາທາລະນະ ລັດປະຊາທິປະໄຕຄອງໂກ ທີ່ຈະປັບປຸງດ້ານຄວາມປອດໄພແລະສະຖຽນລະພາບຂອງ ປະເທດ ຣວັນດາໄດ້ກ່າວວ່າ ມັນແມ່ນກອງກຳລັງຂອງຄອງໂກ ທີ່ລ່ວງລ້ຳເຂົ້າໄປໃນດິນແດນຂອງ ຕົນແລະລະດົມຍິງເຂົ້າໃສ່ກອງກຳລັງຂອງຕົນ ກຳລັງຣວັນດາໄດ້ຍິງຕອບໂຕ້ກັບໄປແລະ ສັງຫານທະຫານຄອງໂກ ຕື່ມອີກ 4 ຄົນ ໃນ Twitter ລັດຖະມົນຕີການຕ່າງປະເທດຣວັນດາ ທ່ານນາງ Louise Mushikiwabo ໄດ້ກ່າວວ່າ ນັບເປັນເວລາຫຼາຍເດືອນມາແລ້ວ ປະເທດຂອງທ່ານນາງໄດ້ຮັບມືກັບ ກຳລັງຮັກສາສັນຕິພາບຂອງສະຫະປະຊາຊາດໃນຄອງໂກ ພວມທຳການສືບສວນ ກ່ຽວ ກັບເຫດການນີ້ຢູ່